ÅRSMELDING

FOR

TRONDRUDMARKA VELFORENING 2012-2013

Styret i Trondrudmarka Velforening har det siste året bestått av:

Øyvind Roger Hansen, formann
Jan Olav Solberg, kasserer
Borger Warlo, styremedlem

Styret har hatt kommunikasjon i form av møter, telefonsamtaler og mailutveksling.

Det har vært en fin vinter med relativt gode skiforhold og store muligheter for å benytte oppkjørte løyper.

Helge har gjort en kjempeinnsats og har bidratt til at vi har hatt gode løyper gjennom hele vinteren. Styret har da heller ikke mottatt noen skriftlige klager på løypene. Løypene for Trondrudmarka Vel kjøres hele vinteren uten begrensning på dager og helg. Det brøytes 42 km for vellet. Styret forholder seg til 5 års avtalen fra 2012 med Helge Holm.

Det har vært ca 16.000 oppslag på ”skitrac” i 2012 - som også Natten Vel er koplet til. Informasjon om kjøring av løyper har blitt publisert på [www.skisporet.no](http://www.skisporet.no).

Det kom i perioder svært mye snø som bøyde trær og gjorde det vanskelig å kjøre løyper. Det ble gjentatte ganger igangsatt ekstraordinær dugnad for å rydde skitraseer. En stor takk til Tore Ness, Helge Holm, Bjørn Topaas og Bjørn Vissebråten (fra Bøgaset).

Påsken var den beste på mange år! Påskeskirennet ble gjennomført som tidligere. Det var strålende sol og rekord med ca 170 betalende deltagere. After Ski med bandet "Store Stå" fra kl 16 - 19 på Nystølen var en suksess.

Familier som var med å arrangere påskeskirennet i år var:

Kjell Roar Ødeverp og Anne Marit Bærug

Hilde og Tore Ness med familie

Hanne Holm Høva og Nils Høva med familie

Monica Dahl

Vertskapet på Nystølkroken Kafe var også med som før!

Vellet fikk tilbake momskompensasjon på kr 22.989,- gjennom Norges Velforbund. I tillegg har vi søkt og fått støtte fra Nes Prestegjeld Sparebank på kr 2000,-.

Bidraget fra Maxboavtalen ble kr 2.059,-. Vellet vil oppfordre de som har betalt velavgiften å benytte seg av Maxboavtalen dersom det passer.

Det er til sammen 260 hytter som har betalt medlemsavgiften - av 295. Det gir en betalingsgrad på 88% som er svært bra.

Innbetalingen til vellet sammen med veiavgiften fungerer godt, og Nils Gudbrandsplass skal ha en honnør for den jobben som gjøres. Vellet ønsker å fortsette med ordningen.

Styret har sendt inn innspill på reguleringsplan og tatt opp dekningsproblematikk med Telenor. Trondrudmarka var et av de første stedene i Norge som fikk 4G dekning. Dekning og kapasitet vil variere avhengig av hyttenes beliggenhet.

Oslo, 1.juli 2013

Jan Olav Solberg Øyvind Roger Hansen Borger Warlo

Kasserer Formann Styremedlem